Hesperidín je prírodná látka, flavonoidný glykozid (bioflavonoid), ktorá pomáha zvyšovať napätie cievnej steny a odolnosť ciev, má protizápalový účinok, obmedzuje tvorbu opuchov. Využíva sa pri liečbe kŕčových žíl, chronickej žilovej nedostatočnosti, hemoroidov, vredov predkolenia. Pôsobí aj pri niektorých alergiách (napríklad u sennej nádchy), kde pôsobí ako prírodné antihistaminikum, pretože blokuje uvoľňovanie Histamínu zo žírnych buniek.
Môžeme ju nájsť v pomarančoch, limetkách, citrónoch, pomele alebo aj v mäte.